Tasekla tamaziɣt tbed ɣef timawit i yellan d aferdis agejdan, yesa azal deg usismel d usemmi n tewsatin. Tizrawin d yinadiyen ussnanen deg unnar-a xuṣen; ɣas ma llan ttawin-d kan ɣef kra n tewsatin deg kra n temnaḍin imi tamurt n tmazɣa meqqret, yewwi-d lḥal ad tilli d tamesbaɣurt s tantaliyin-is yemgaraden. Ihi mačči d ayen i wumi zmren ad t-id-jmen ɣef tikkelt iwakken ad flalint akk tulmisin n yal tawsit seg-sent.